### Resumé

[adresse] er et 100 % kommunalt ejet selskab med egen bestyrelse og økonomi. Vejle Kommune varetager sine strategiske interesser overfor selskabet gennem en ejerstrategi, der udstikker rammerne for selskabets virke og udvikling, herunder beskriver hvordan selskab og kommune samarbejder.

Der er - i dialog med [adresse] - udarbejdet en ejerstrategi.

### Sagsfremstilling

Byrådet i Vejle Kommune vil med ejerstrategien sætte en retning og overordnede mål for udviklingen af [adresse], der er 100 % ejet af Vejle Kommune. Dermed skal strategien varetage kommunens interesse som ejer af Vejle Spildevand A/S samt sikre sammenhæng mellem selskabets projekter og drift og Byrådets overordnede strategier for kommunens udvikling, herunder i forhold til byudvikling, klima, miljø mv.

[adresse] er ansvarlig for sikker håndtering af spildevand i Vejle Kommune ved at drive spildevandsforsyning i hele Vejle Kommune. Ambitionen for selskabet er at sikre vand i balance ved at drive en virksomhed med høj sundheds- og miljømæssig kvalitet og med høj forsyningssikkerhed.

Byrådet ønsker, at selskabet skal drives effektivt og med gennemsigtighed for forbrugerne. Selskabet skal sikre, at de økonomiske værdier i selskabet bevares gennem vedligehold og investering.

For at sikre disse målsætninger er der udarbejdet et udkast til en ejerstrategi, der nu skal godkendes politisk.

**Indhold**

Ejerstrategien forholder sig bl.a. til følgende emner:

* Hvordan anskuer Vejle Kommune som ejer de vigtigste driftshensyn og udviklingsområder for selskabet?
* Hvilke prioriterede samarbejdsprojekter er der for kommune og selskab?
* Hvordan skal samarbejdet være mellem parterne og hvordan fastholdes en tæt inddragelse af hinanden i relevante emner?
* Hvilke faste mødefora skal etableres for at sikre et godt samspil om videreudviklingen af [adresse] som en stærk aktør for borgere og virksomheder i Vejle Kommune - for drifts spørgsmål såvel som for udviklingsemner?

**Proces**

Vejle Kommune har - som ejer af Vejle Spildevand A/S - udarbejdet ejerstrategien. Strategien er udarbejdet i tæt dialog med [adresse]S. Der er således som del af udarbejdelsen gennemført enkeltinterviews med kerneinteressenter samt fokusgruppeinterviews i form af politikere, ledende embedsmænd og kunder i form af store erhvervsvirksomheder. Samlet har 34 personer deltaget i disse aktiviteter. Derudover er der afviklet en fælles workshop om ejerstrategien.

### Klima og resiliensvurdering

Ejerstrategien bidrager til at sikre [adresse] stadige grønne omstilling - i forhold til emner som vandhåndtering, klimatilpasning samt forbedret natur og miljøforhold i [adresse].

### Sagens videre forløb

Ejerstrategien skal godkendes i Byrådet. Sagen er sideløbende til orientering i Klima-, Natur- og Miljøudvalget.

### Historik

**Teknik- og Miljødirektøren indstiller, den 3. februar 2025, punkt 23:**

**at** orienteringen tages til efterretning.

**Beslutning fra Klima-, Natur- og Miljøudvalget, den 3. februar 2025, punkt 23:**

Taget til efterretning.

### Indstilling Teknik- og Miljødirektøren indstiller

**at** ejerstrategien godkendes.

### Beslutning

Godkendt.